යුද බිමේ ලද මාගේ අමතක නොවන අත්දැකීම් කීපයක් හෙළිදැක්වීම උදෙසා මාගේ මිතුරන්ගේත් ගෙදර අයගේත් ඉල්ලීම මත එම මතකයන් සහ අපූරු අත්දැකීම්වලින් ඉතාමත් ත‍්‍රාසජනක වූත් ළොමු ඩැහැගන්වන සිද්ධීන් මෙසේ පෑනට නගමි. මෙය මාගේ හොරණෑව පිඹීමක් නොව මගේ මතකයේ හැටියට 1986 වර්ෂයේ මැයි මස 14 වැනි දින ති‍්‍රකුණාමලයේ 2/ගජබා රෙජිමේන්තුවේ ඇතිවූ සිද්ධියකි. එම කඳවුරේ එක් සෙබළෙක් හට මාස 6කින් වත් නිවාඩු නොලැබීමේ හේතුවෙන් හටගත් මානසික ආතතිය නිසාවෙන් ඔහුට තමා පාලනය කරගත නොහැකිව තම පුද්ගලික අවියෙන් අත්තනෝමතික ලෙස වෙඩි වරුසාවක් එල්ල කිරීමෙන් එම අවස්ථාවේ දී කඳවුරේ කි‍්‍රයාන්විතයක් සැලසුම් කරමින් සිටි හමුදා නිලධාරියෙක් සහ තවත් සෙබළුන් දෙදෙනෙක් තුවාල ලැබූ අතර එක් පොලිස් නිලධාරියෙක් මරුමුවට පත්විය. ඉන්පසු මෙම සෙබළා තම පුද්ගලික අවිය ද රැුගෙන ඒ අසල වූ ලැහැබ් සහිත ප‍්‍රදේශයේ සැඟවිණ. කඳවුරේ ඉතිරි සෙබළුන් ක‍්‍රමයෙන් මෙම සෙබළා සිටින ප‍්‍රදේශය පීරමින් ඔහුට යටත් වන ලෙස දන්වන ලදී. ඉන් ඔබ්බේ කුඩා ඔයකි. එය තරණය කළහොත් ඔහු තිරියාය සතුරු ප‍්‍රදේශයට යා යුතුය. එම තත්ත්වය යටතේ ඔහුට යටත් වෙනවා හැරෙන්නට වෙන විකල්පයක් නැති නිසා ඔහු සිය පුද්ගලික අවියෙන්ම වෙඩි තබාගෙන සියදිවි හානි කරගනු ලැබීය. (1986 මැයි 14 දින)